Document ID: 31999R2378

KOMMISSIONENS FORORDNING (EF) Nr. 2378/1999
af 9. november 1999
om ændring af forordning (EF) nr. 1282/1999 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. oktober - 31. december 1998
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EF) nr. 3318/94(2), særlig artikel 18, stk. 6, og
ud fra følgende betragtninger:
(1) Ved Kommissionens forordning (EF) nr. 1282/1999(3) ydedes den udligningsgodtgørelse, der er omhandlet i artikel 18 i forordning (EØF) nr. 3759/92, for perioden fra 1. oktober til 31. december 1998 til visse producentorganisationer for hvid tun og brunstribet bonit; i den spanske sprogudgave af denne forordning, der blev offentliggjort i De Europæiske Fællesskabers Tidende, er der ved en fejl kommet til at stå "Patudo" i stedet for "Atún blanco"; da det ikke straks var muligt for de berørte erhvervsdrivende at opdage denne fejl, bør den pågældende forordning ændres;
(2) ifølge artikel 6 i Kommissionens forordning (EF) nr. 142/98 af 21. januar 1998 om gennemførelsesbestemmelser for ydelse af udligningsgodtgørelse for tunfisk til konservesindustrien(4) skal de berørte producentorganisationer indgive ansøgningen om udbetaling af godtgørelse hos de nationale myndigheder senest 45 dage efter, at denne forordning er trådt i kraft, dvs. den 6. august 1999; fejlen i den spanske sprogudgave af forordning (EF) nr. 1282/1999 har imidlertid kunnet afholde visse spanske erhvervsdrivende fra at indgive ansøgning om udbetaling af godtgørelse; fristen på 45 dage bør derfor først få virkning, når nærværende forordning træder i kraft, hvis de berørte producentorganisationer endnu ikke har indgivet ansøgning om udbetaling af godtgørelse;
(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
Vedrører kun den spanske sprogudgave.
Artikel 2
Den frist på 45, der er angivet i artikel 6, stk. 1, i forordning (EF) nr. 142/98, får først virkning, når nærværende forordning træder i kraft, hvis de berørte producentorganisationer endnu ikke har indgivet ansøgning om udbetaling af godtgørelse.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. november 1999.

Labels: 17
6